Laulupeo puiestee
Laulupeo puiestee on tänav Tartus Tähtvere linnaosas, Tähtvere pargi servas. Tänav algab Kreutzwaldi tänava, J. Hurda tänava ja Jakobi tänava ristmikult ning kulgeb loodesse. Tänav on umbes 790 m pikk. Selle tänava ääres asuvad Tartu lauluväljak ja Tartu õlletehas, mis jäävad tänavast kirdesse. Tänavast edelasse jääb Tähtvere park. Tänavat on varem nimetatud Tähtvere teeks, see on olnud osa Gustav Adolfi tänavast ja kuni 1987. aastani nimetati seda osaliselt Viktor Kingissepa tänavaks. Sellel tänaval on elanud Karl Menning, Juri Lotman ja Eino Krall.